Diari Oficial de la Generalitat Valenciana


Sumari del DOGV 1546, del 20-05-1991 (1991/821178)

ORDRE de 5 d'abril de 1991, de la Conselleria d'Agricultura i Pesca, per la qual es regula les subvencions a l'assegurança de l'arrós per a la campanya de 1991.
----------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/04/05/(2)/dof/vci/html**

### Dades del document

Número de DOGV
:   1546

Data del DOGV
:   20-05-1991

Secció del DOGV
:   DISPOSICIONS GENERALS

Número del document
:   1991/821178


Data del document
:   05-04-1991

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 5 d'abril de 1991 de la Conselleria d'Agricultura i Pesca, per la qual es regulen les subvencions a l'assegurança de l'arròs per a la campanya de 1991.  
Durant la passada campanya de 1990, i seguint la política de suport a la subscripció d'assegurances agràries, la Conselleria d'Agricultura i Pesca, va ampliar l'ajuda a l'assegurança en el conreu de l'arròs, no inclòs en el Pla d'assegurances Agràries Combinades; més de 2.000 agricultors arrossers en van ser beneficiaris.  
La situació actual d'aquest conreu tradicional a la nostra comunitat, quant a la rendibilitat que té, aconsella de continuar amb les subvencions a la subscripció de l'assegurança contra la pedra i la inundació, com a un mitjà per a garantir el manteniment de la renda dels arrossers.  
Per tot això i a proposta de la Direcció General de Producció i Indústries Agràries, fent ús de les facultats que tinc atribuïdes,  
ORDENE  
Article primer  
La Conselleria d'Agricultura i Pesca subvencionarà els agricultors que subscriguen pòlisses d'assegurança de pedra i/o incendis de collites en el conreu de l'arròs, per a parcel·les situades al territori de la Comunitat Valenciana.  
Article segon  
La quantia de la subvenció s'estableix en un trenta per cent del cost total de l'assegurança.  
Article tercer  
L'agricultor sol·licitarà la subvenció mitjançant imprès, que li serà facilitat per l?entitat asseguradora, i descomptarà la dita subvenció del cost de la prima, de manera que només n'haurà de pagar, en principi, el setanta per cent del cost.  
Article quart  
La Conselleria d'Agricultura i Pesca, pagarà a la Mutualitat Arrossera d'Assegurances (o a una altra entitat asseguradora legalment autoritzada per a operar en aquesta línia específica d'assegurances de conreus), les subvencions corresponents, després de la presentació de les relacions de beneficiaris, que inclouran nom i cognoms, DNI i quantia de la subvenció. La CAP podrà sol·licitar còpia de les pòlisses subscrites, que considere necessàries per a la comprovació de dades.  
Article cinqué  
Delegar en el Director General de Producció i d?Indústries Agràries per a la resolució de concessions d'aquesta ordre i de les qüestions que se'n deriven del desenvolupament.  
Article sisé  
Les subvencions, dins les disponibilitats pressupostàries, seran pagades a càrrec de la línia 402/001/91 (Assegurances agràries) del programa 714.20 del pressupost per a 1991, amb un import global per a la dita línia de tres-cents milions de pessetes, ampliable segons l'article 36. e).7 de la Llei de Pressuposts per a 1991.  
DISPOSICIO FINAL  
Aquesta ordre entrarà en vigor l?endemà de la publicació al Diari Oficial de la Generalitat Valenciana.  
València, 5 d'abril de 1991.  
El conseller d'Agricultura i Pesca,   
LLUIS FONT DE MORA I MONTESINOS


Còpia Permalink ELI